龕

龕係嵌嘚壁上嗰小型殿閣，佢裡頭擺嘚神主牌，前頭會搦緯幕遮到，末後演化出一種特製嗰大型長方形木桌，神主牌就直接擺嘚桌上。

神主牌嗰擺法，始祖係拕擺嘚正中間，下頭嗰諸祖分左昭右穆拕擺嘚始祖神主牌嗰兩首，一般從家族箇下嗰最長輩算起，正龕上光設考、祖、曾祖、高祖四世嗰神主牌。超吥四世嗰神主牌會拕擺嘚配龕上頭，始祖係永遠不動嗰，故係宋朝以後有「百世不遷」同得「五世則遷」嗰話法。

Category:江西嗰文化